Παγκόσμιο πρωτάθλημα Φόρμουλα 1 (2021)

Το **Παγκόσμιο πρωτάθλημα Φόρμουλα 1 για το 2021** είναι το 72o το οποίο διοργανώνει η FIA. Το πρωτάθλημα  ξεκίνησε στις 28 Μαρτίου από τo Μπαχρέιν και ολοκληρώθηκε στις 13 Δεκεμβρίου στο Άμπου Ντάμπι. Συμμετείχαν 10 ομάδες και 20 οδηγοί, από 2 οδηγούς η κάθε ομάδα. Νικητής στο πρωτάθλημα των οδηγών αναδείχθηκε ο Μαξ Φερστάπεν μετά από μάχη με τον 7 φορές πρωταθλητή Λιούις Χάμιλτον στον τελευταίο γύρο στο Γκραν Πρι του Άμπου Ντάμπι  ενώ στο πρωτάθλημα κατασκευαστών στη πρώτη θέση βρέθηκε η Mercedes.

## Ομάδες και οδηγοί
Οι ακόλουθες ομάδες και οδηγοί έχουν δηλώσει συμμετοχή για τη σεζόν 2021. Όλες οι ομάδες αγωνίζονται με ελαστικά που παρέχονται από την Pirelli.  

### Αλλαγές στις oμάδες
* Η Aston Martin θα εξαγοράσει την ομάδα της Racing Point F1 και θα συμμετάσχει με δικιά της ομάδα στο πρωτάθλημα.
Η ομάδα της McLaren F1 Team θ' αλλάξει κατασκευαστή κινητήρα και θα επιστρέψει στην Mercedes συνεχίζοντας την προ ετών συνεργασία τους.
* Η ομάδα της Renault θα μετονομαστεί σε Alpine.

### Αλλαγές στους οδηγούς
* Ο Σεμπάστιαν Φέτελ θ' αποχωρήσει από την Ferrari, έτσι ο τέσσερις φορές παγκόσμιος πρωταθλητής δίνει τέλος στην παρουσία του στην ομάδα ύστερα από 6 χρόνια. Ο Φέτελ θα συνεχίσει την καριέρα του στην νεοσύστατη ομάδα της Aston Martin. Αυτός που θ' αντικαταστήσει τον Φέτελ στην Ferrari θα είναι ο Ισπανός Κάρλος Σάινθ Jr που αποχωρεί από την ομάδα της McLaren.
* Ο Αυστραλός Ντάνιελ Ρικιάρντο είναι αυτός που θ' αντικαταστήσει τον Κάρλος Σάινθ Jr στην ομάδα της McLaren αφήνοντας έτσι κενή την θέση του στην ομάδα της Renault.
* Την θέση του Ντάνιελ Ρικιάρντο στην Renault θα πάρει ο δύο φορές παγκόσμιος πρωταθλητής Φερνάντο Αλόνσο, ο οποίος θα τρέξει για τρίτη φορά με την Renault και γενικά επιστρέφει στην Φόρμουλα 1 έπειτα από τρία χρόνια έχοντας αγωνιστεί τελευταία φορά το 2018 με την ομάδα της McLaren.
* Ο Σέρχιο Πέρες, θ' αποχωρήσει από την Racing point, που αγοράστηκε από την Aston Martin, και θα πάρει τη θέση του ο Σεμπάστιαν Φέτελ και θα συνεχίσει ως δεύτερος οδηγός ο Λανς Στρολ
* Οι Ρομαίν Γκροζάν και Κέβιν Μάγκνουσεν θ' αποχωρήσουν από την ομάδα της Haas στο τέλος του 2020, ύστερα από 4 και 3 χρόνια αντίστοιχα με την ομάδα. Ο οδηγός της Φόρμουλα 2 Νικίτα Μάζεπιν, που τερμάτισε 5ος, θα είναι ο ένας από τους δυο οδηγούς που θα αγωνιστεί με την Haas, ενώ ο γιος του Μίκαελ Σουμάχερ Μικ, μετά από την κατάκτηση του πρωταθλήματος της Φόρμουλα 2, θα οδηγήσει το άλλο μονοθέσιο.
* Ο Γιούκι Τσουνόντα, ο οποίος τερμάτισε 3ος στη Φόρμουλα 2 θα αντικαταστήσει τον Ντάνιλ Κβίατ στην ομάδα της Alpha Tauri. Ο Τσουνόντα θα είναι ο πρώτος οδηγός γεννημένος από το 2000 και μετά που θα συμμετάσχει στην Φόρμουλα 1, αλλά και ο πρώτος Ιάπωνας οδηγός σε επίσημο αγώνα μετά τον Καμούι Κομπαγιάσι το 2014.
* Ο Σέρχιο Πέρες, που νωρίτερα στην χρονιά έιχε ανακοινωθεί ότι θα αποχωρήσει από την ομάδα της Racing Point, θα είναι ο δεύτερος οδηγός της ομάδας της Red Bull, αντικαθιστώντας τον μέχρι πρότινως οδηγό της Red Bull, Αλεξάντερ Άλμπον. Ο Άλμπον θα συνεχίσει να βρίσκεται στην ομάδα της Red Bull αλλά πλέον θα έχει ρόλο τρίτου οδηγού και δοκιμαστή, ενώ ταυτοχρόνως θα συμμετέχει σε επιλεγμένους αγώνες στο Γερμανικό Πρωτάθλημα Αυτοκινήτου Τουρισμού (DTM).
*

## Πρόγραμμα
Τα ακόλουθα 22 Γκραν Πρι αναμένεται να διεξαχθούν στο πλαίσιο του Παγκόσμιου Πρωταθλήματος.

 

Οι ακόλουθοι γύροι ήταν προγραμματισμένοι, αλλά είτε αναβλήθηκαν είτε ακυρώθηκαν ως αποτέλεσμα της πανδημίας:

### Αλλαγές στο Πρόγραμμα
Η Liberty Media, ιδιοκτήτρια εταιρία της Φόρμουλα 1, ανακοίνωσε πως για το 2021 αποσκοπούν στην περαιτέρω εξάπλωση της F1 πέρα από τους 22 αγώνες της σεζόν 2020. Οι αγωνιστικοί κανόνες τροποποιήθηκαν έτσι ώστε πλέον να μπορούν να διεξαχθούν μάξιμουμ 25 αγώνες τη χρονιά.

* Το Ολλανδικό Γκραν Πρι θα διεξαχθεί τη φετινή χρονιά, αφού αναβλήθηκε την περσινή λόγω της εξάπλωσης του κορονοϊού και της αναγκαστικής ακύρωσης του. Θα διεξαχθεί στην Πίστα του Ζάντβορτ. Ο αγώνας θα σηματοδοτήσει την επιστροφή του Ολλανδικού Γκραν Πρι έπειτα από αυτόν που διεξήχθη το 1985.

* Το Γκραν πρι της Σαουδικής Αραβίας θα κάνει το ντεμπούτο του,με έναν νυχτερινό αγώνα να διεξάγεται προσωρινά στην πόλη της Τζέντα με μελλοντικά σχεδία για μεταφορά του στην Κιντίγια του Ριάντ το 2023.Τα σχέδια για το Γκραν Πρι στην Κιντίγια από το 2023 υπάρχουν από τον Ιανουάριο του 2020.  

* Σύμφωνα με πληροφορίες η Λίμπερτι Μίντια ήρθε σε συμφωνία για την διεξαγωγή ενός δεύτερου αγώνα στην Αμερική. Όταν η πρόταση για αγώνα στο Μαϊάμι απορρίφθηκε,τότε μια πίστα γύρο από το Hard Rock Stadium στους Κήπους του Μαϊάμι φάνηκε σαν ιδανική λύση. Το 2021 είναι το έτος όπου θα μπορούσε να διεξαχθεί το Γκραν Πρι.

* Το Γκραν πρι του Βιετνάμ θα έκανε το ντεμπούτο του, με τον αγώνα να γινόταν στους δρόμους τις πρωτεύουσας του Ανόι. Το Γκραν πρι είχε συμπεριληφθεί στο πρόγραμμα του 2020, αλλά ακυρώθηκε ως αποτέλεσμα της πανδημίας του COVID-19.Το Γκραν πρι αποσύρθηκε από το πρόγραμμα το 2021 μετά από την σύλληψη με κατηγορίες διαφθοράς ενός υψηλόβαθμου σκέλους χρήσιμο για την διεξαγωγή του αγώνα. Στην θέση του θα διεξαχθεί το Γκραν Πρι της Πορτογαλίας για δεύτερη χρονιά στην πίστα του Αλγκράβε.

Κάποιες περαιτέρω αλλαγές σε σχέση με το 2020 και της εξάπλωσης του Κορονοϊού:
* Τα Γκραν Πρι σε Αζερμπαϊτζάν, Μονακό και Σινγκαπούρη επιστρέφουν κανονικά στο πρόγραμμα. Αυτοί οι αγώνες αρχικά είχαν αναβληθεί αλλά τελικά ακυρώθηκαν και βγήκαν από το τελικό πρόγραμμα του 2020.

* Τα Γκραν Πρι σε Αυστραλία, Καναδά, Γαλλία, Μεξικό, ΗΠΑ και Ιαπωνία επιστρέφουν μετά την ακύρωση τους το 2020.

* Το Γκραν Πρι της Στυριας στο Ρεντ Μπουλ Ρινγκ της Αυστρίας, το Επετειακό Γκραν Πρι στο Σίλβερστουν της Αγγλίας, ο αγώνας στο Μουτζέλο , το Τουρκικό, το Γκραν Πρι του Άιφελ και το Γκραν Πρι στην εξωτερική διαδρομή του Μπαχρέιν δεν θα διεξαχθούν το 2021 καθώς ήταν αγώνες που δημιουργήθηκαν για το 2020.

### Αλλαγές στο πρόγραμμα λόγω του COVID-19

* H συνέχιση της εξάπλωσης της πανδημίας του COVID-19 και τα διάφορα περιοριστικά μέτρα καραντίνας σε μερικές χώρες, ανάγκασαν τη διοργανώτρια αρχή να κάνει αλλαγές στο πρόγραμμα: Ο αγώνας της Αυστραλίας μεταφέρθηκε από τις 21 Μαρτίου στις 21 Νοεμβρίου, λόγω της υποχρεωτικής 14ήμερης καραντίνας που υπάρχει στην πολιτεία της Βικτόρια. στη οποία ανήκει και η Μελβούρνη. Αυτό ανάγκασε να γίνουν αλλαγές και στις ημερομηνίες των τελευταίων αγώνων, για να χωρέσει ο αγώνας της Αυστραλίας: Ο αγώνας του Σάο Πάολο στη Βραζιλία, αρχικά προγραμματισμένος για τις 14 Νοεμβρίου, μεταφέρθηκε μία εβδομάδα νωρίτερα, στις 7 του ίδιου μήνα, αμέσως μετά τα γκραν πρι Αμερικής και Μεξικού. Τα γκραν πρι Σαουδικής Αραβίας και Άμπου Ντάμπι, αρχικά προγραμματισμένα για τις 28 Νοεμβρίου και 5 Δεκεμβρίου αντιστοίχως, μεταφέρθηκαν 1 εβδομάδα αργότερα, στις 5 και 12 Δεκεμβρίου αντίστοιχα, για να μπεί ο αγώνας της Αυστραλίας στις 21 Νοεμβρίου.
* Επίσης, το γκραν πρι της Κίνας, αρχικά προγραμματισμένος για τις 11 Απριλίου, ακυρώθηκε λόγω της πανδημίας και υπάρχουν συζητήσεις με τη διοργανώτρια αρχή για μετφορά του αργότερα στη σεζόν. Επίσης, το γκραν πρι της Εμίλια Ρομάνια, που διεξήχθη στην πίστα της Ίμολα το 2020 λόγω της πανδημίας, προστέθηκε για τις 18 Απριλίου και ο κενός αγώνας, αρχικά προγραμματισμένος για τις 25 Απριλίου, μεταφέρθηκε 1 εβδομάδα αργότερα, στις 2 Μαϊου.
* Oι επίσημες δοκιμές πριν τη σεζόν, που παραδοσιακά γίνονται στην πίστα της Βαρκελώνης, στην Ισπανία, μεταφέρονται στην πίστα του Μπαχρέιν έτσι ώστε οι ομάδες να είναι από πρίν στη χώρα για τον πρώτο αγώνα.
*Ο κενός αγώνας ανακοινώθηκε ότι θα είναι το γκραν πρι της Πορτογαλίας, στην πίστα του Πορτιμάο, που επίσης διεξάγη αγώνα το 2020 λόγω της πανδημίας και θα πραγματοποιηθεί στις 2 Μαϊου. Επίσης τη Μεγάλη Τετάρτη 28 Απριλίου ανακοινώθηκε πως το Γκραν Πρι Καναδά το οποίο ήταν προγραμματισμένο για τις 13 Ιουνίου δε θα διεξαχθεί τελικά λόγω της υποχρεωτικής 14ήμερης καραντίνας στην οποία υποβάλλονται όσοι φτάνουν στη χώρα και στη θέση του θα μπει το Γκραν Πρι Τουρκίας στην Κωνσταντινούπολη. Τελικά όμως δε θα υπάρχει ούτε Γκραν Πρι Τουρκίας επειδή το Ηνωμένο Βασίλειο έχει βάλει τη γειτονική χώρα στην κόκκινη λίστα. Αποφασίστηκε λοιπόν στις 12 Μαΐου πως το Γκραν Πρι Γαλλίας θα διεξαχθεί στις 20 Ιουνίου αντί για τις 27 που είχε αρχικά προγραμματιστεί και στις 27 θα διεξαχθεί ένα 2ο Γκραν Πρι στην Αυστρία το οποίο θα ονομαστεί Γκραν Πρι Στυρίας όπως και πέρυσι.
*Το Γκραν Πρι του Κατάρ πρόκειται να κάνει το ντεμπούτο του, με τον αγώνα να διεξάγεται στη Διεθνής πίστα του Λουσαίλ, ο χώρος που φιλοξενεί το Γκραν Πρι μοτοσικλέτας του από το 2004. Αποκαλύφθηκαν επίσης περαιτέρω σχέδια για την ενσωμάτωση του στο ημερολόγιο με 10ετές συμβόλαιο από το 2023 σε μια νέα διαμορφωμένη πίστα. Ο αγώνας έχει προγραμματιστεί να πραγματοποιηθεί τη νύχτα, το τρίτο Γκραν Πρι μετά από Σιγκαπούρη και Μπαχρέιν που διοργανώνεται την νύχτα.

## Αλλαγές στους Κανονισμούς
Το πρωτάθλημα του 2021 αναμενόταν να γίνει χρονιά ορόσημο για τους κανονισμούς της F1 με πολλές και σημαντικές αλλαγές. Μετά από τα τελευταία γεγονότα και με την εξάπλωση της πανδημίας του Covid-19 σε όλο τον κόσμο οι αλλαγές αυτές πήραν παράταση ενός χρόνου και θα ισχύσουν από την επόμενη χρονιά το 2022.

### Δημοσιονομικοί Κανονισμοί
Αναμένεται να εισαχθεί στο πρωτάθλημα ένα ανώτατο όριο προϋπολογισμού, με τις ομάδες να περιορίζονται να ξοδεύουν έως 145 εκατομμύρια δολάρια το χρόνο.Οι ομάδες θα πρέπει να χρησιμοποιούν περισσότερα εμπορικά υλικά και να υποβάλουν τις ετήσιες δαπάνες τους. Κάποιες ομάδες ζήτησαν περαιτέρω μείωση του μέγιστου ορίου για τον προϋπολογισμό στα 100 εκατομμύρια δολάρια το χρόνο, εκφράζοντας ανησυχίες ότι ο μακροπρόθεσμος οικονομικός αντίκτυπος της πανδημίας του Κορονοϊού απειλεί το μέλλον ως τεσσάρων ομάδων του πρωταθλήματος. Ο διευθύνων σύμβουλος της Φόρμουλα 1, Ρος Μπρον, δήλωσε ότι πρόθεση του αθλήματος είναι να μειωθεί περισσότερο το ανώτατο όριο του προϋπολογισμού μέσα στα επόμενα χρόνια.

Η τιμή αυτή του ανώτατου ορίου έχει οριστεί με γνώμονα τους 21 αγώνες που υπήρχαν ως τώρα στο πρωτάθλημα. Κάθε επιπρόσθετος αγώνας θα αυξάνει το όριο αυτό του προϋπολογισμού κατά ένα εκατομμύριο δολάρια και το αντίστροφο, κάθε αγώνας που αφαιρείται από το αγωνιστικό πρόγραμμα θα επιφέρει μείωση στο ανώτατο όριο του προϋπολογισμού κατά ένα εκατομμύριο δολάρια. Ωστόσο το ανώτατο όριο προϋπολογισμού δεν περιλαμβάνει τον προϋπολογισμό για το μάρκετινγκ, τον μισθό των οδηγών και τους μισθούς των τριών κορυφαίων στελεχών της ομάδας. Θα υπάρξουν πρόσθετοι περιοριστικοί κανόνες για το πως θα πρέπει να διανέμονται τα χρηματικά έπαθλα. Το όριο θα ισχύει μόνο για δαπάνες που σχετίζονται με την απόδοση των μονοθεσίων και θα παραμείνουν σε ισχύ τουλάχιστον ως το 2026. Σε περίπτωση που κάποια ομάδα παραβιάσει τους οικονομικούς περιορισμούς, τότε θα μπορεί να τιμωρηθεί με έναν συνδυασμό τριών διαφορετικών τρόπων. Για διαδικαστικές παραβάσεις οι ομάδες θα τιμωρούνται ανάλογα την περίπτωση. Μια ομάδα θα μπορεί να τιμωρηθεί με διάφορους τρόπους, όπως αφαίρεση βαθμών από το πρωτάθλημα, μειωμένος χρόνος στις δοκιμές, απαγόρευση συμμετοχής σε αγώνα, και σε πιο σοβαρές περιπτώσεις, ακόμα και με αποκλεισμό από το πρωτάθλημα.

### Τεχνικοί Κανονισμοί
Οι ομάδες θα εισέλθουν στο Πρωτάθλημα με τα μονοθέσια που χρησιμοποίησαν το 2020. Αυτή η απαίτηση θεσπίστηκε για να μειωθούν οι οικονομικές πιέσεις στις ομάδες λόγω της πανδημίας του Κορονοϊού. Η McLaren πήρε την άδεια να τροποποιήσει το μονοθέσιο της ώστε να μπορέσει να το προσαρμόσει κατάλληλα ελέω της επικείμενης αλλαγής κινητήρα που έχει συμφωνηθεί για το 2021, όπου από τους κινητήρες Renault θα επιστρέψει στους κινητήρες Mercedes. Αυτό οδήγησε την Ομοσπονδία στην εισαγωγή ενός συστήματος τόκεν. Σύμφωνα με αυτό το σύστημα οι ομάδες θα πάρουν μια σειρά από τόκεν, τα οποία θα μπορούν να χρησιμοποιηθούν για την αλλαγή ή την αναβάθμιση διαφόρων μερών των μονοθεσίων. Αυτό επιτρέπει την μερική αναβάθμιση των μονοθεσίων κάθε χρόνο αλλά εμποδίζει τις ομάδες από το να παρουσιάσουν ένα εντελώς νέο μονοθέσιο στην πίστα.

Το σύστημα DAS που μας συνέστησε το 2020 η ομάδα της Mercedes θα απαγορευτεί το 2021. Το σύστημα DAS επέτρεπε στον οδηγό να ρυθμίσει τους μπροστινούς τροχούς κι έτσι να βελτιστοποιήσει την μηχανική πρόσφυση τραβώντας ή πιέζοντας το τιμόνι.

### Αγωνιστικοί Κανονισμοί
Οι ομάδες θα πρέπει να επιτρέψουν σ' έναν οδηγό που έχει αγωνιστεί σε λιγότερα από δύο Γκραν Πρι να αντικαταστήσει έναν από τους δύο οδηγούς τους σε 2 περιόδους πρώτων ελεύθερων δοκιμών της Παρασκευής, κατά την διάρκεια της χρονιάς. Αν και αυτοί οι κανόνες αποσκοπούν στο να δωθούν ευκαιρίες σε περισσότερους οδηγούς που δεν βρίσκονται εκείνη τη στιγμή στην Φόρμουλα 1, να δοκιμάσουν ένα μονοθέσιο της Φόρμουλα 1, η διατύπωση αυτού του κανόνα σημαίνει πως οι ομάδες ικανοποιούν την απαίτηση αυτού του κανόνα αυτόματα αν κάποιος από τους οδηγούς της είναι στην παρθενική του χρονιά.

### Αγωνιστικό Τριήμερο
Για την σεζόν του 2021 το αγωνιστικό πρόγραμμα ενός αγώνα της Φόρμουλα 1 αναμένεται να τροποποιηθεί. Σύμφωνα με τα μέχρι τώρα δεδομένα ένα αγωνιστικό πρόγραμμα διαρκεί τέσσερις μέρες με την Πέμπτη πριν τον αγώνα να είναι η μέρα των δημοσιογράφων, των συνεντεύξεων τύπου αλλά και διαφημιστικών εκδηλώσεων και ελέγχων. Σύμφωνα με τους νέους κανονισμούς όλες οι εκδηλώσεις της Πέμπτης θα μεταφερθούν για το πρωί της Παρασκευής με τις ώρες ανάμεσα στις εκδηλώσεις της Παρασκευής να μειώνονται. Τα μονοθέσια θα βρίσκονται υπό συνθήκες parc fermé μετά το πέρας της τρίτης περιόδου των ελεύθερων δοκιμών, αντί για το τέλος των κατατακτηρίων, περιορίζοντας παραπάνω τις ομάδες και τους οδηγούς αποτρέποντας τους να κάνουν σημαντικές αλλαγές στις ρυθμίσεις πριν από τον αγώνα.

## Αποτελέσματα και βαθμολογίες
### Νικητές ανά αγώνα

### Σύστημα βαθμολόγησης

Οι πόντοι απονέμονται στους δέκα πρώτους ταξινομημένους οδηγούς και στον οδηγό που έθεσε τον ταχύτερο γύρο. Ο οδηγός με τον γρηγορότερο γύρο πρέπει να είναι εντός των 10 πρώτων για να λάβει τον βαθμό. Στην περίπτωση ισοπαλίας χρησιμοποιείται ένα σύστημα αντίστροφης μέτρησης όπου ο οδηγός με τα καλύτερα αποτελέσματα κατατάσσεται υψηλότερα, εάν το καλύτερο αποτέλεσμα είναι ίδιο, τότε το επόμενο καλύτερο αποτέλεσμα μετράει. Οι πόντοι απονέμονται για κάθε αγώνα χρησιμοποιώντας το ακόλουθο σύστημα:

}
|}

### Βαθμολογία Οδηγών

**Σημείωση:**

* &nbsp;– Οδηγοί που δεν τερμάτισαν τον αγώνα, αλλά κατατάχθηκαν έχοντας συμπληρώσει πάνω από το 90% της συνολικής διαδρομής.
* ‡&nbsp;– Στο Βελγικό Γκραν Πρι μοιράστηκαν οι μισοί βαθμοί καθώς δεν ολοκληρώθηκε το 75% της διαδρομής.

### Βαθμολογία Κατασκευαστών

**Σημείωση:**

* &nbsp;– Οδηγοί που δεν τερμάτισαν τον αγώνα, αλλά κατατάχθηκαν έχοντας συμπληρώσει πάνω από το 90% της συνολικής διαδρομής.

## Σημειώσεις

## Παραπομπές

## Εξωτερικοί Σύνδεσμοι
*


2021